ตลาดหุ้นสหรัฐฯปิดบวกเล็กน้อย
ตลาดหุ้นสหรัฐฯขยับขึ้นน้อยจากข้อมูลอสังหาริมทรัพย์ ขณะที่น้ำมันดิ่งแรงกว่า 3 ดอลลาร์
20 ก.ย. 2555

ตลาดหุ้นสหรัฐฯขยับขึ้นน้อยจากข้อมูลอสังหาริมทรัพย์ ขณะที่น้ำมันดิ่งแรงกว่า 3 ดอลลาร์  ตลาดหุ้นสหรัฐฯวานนี้(19ก.ย.) ขยับขึ้นเล็กน้อย หลังข้อมูลยอดขายบ้านและราคาน้ำมันลดต่ำลง ก่อความหวังว่าเศรษฐกิจอันเปราะบางจะฟื้นตัวขึ้นมาบ้าง       ดัชนีหุ้นดาวโจนส์ เพิ่มขึ้น 13.47 จุด (0.10 เปอร์เซ็นต์) ปิดที่ 13,578.11 จุด แนสแดค เพิ่มขึ้น 4.82 จุด (0.15 เปอร์เซ็นต์) ปิดที่ 3,182.62 จุด เอสแอนด์พี เพิ่มขึ้น 1.77 จุด (0.12 เปอร์เซ็นต์) ปิดที่ 1,461.09 จุด  ขณะที่น้ำมันดิ่งแรงกว่า 3 ดอลลาร์หลังซาอุฯแย้มอาจช่วยเพิ่มกำลังผลิตเพื่อฉุดราคาให้ลดต่ำลง   สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนตุลาคม ลดลง 3.31 ดอลลาร์ ปิดที่ 91.98 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนพฤศจิกายน ลดลง 3.84 ดอลลาร์ ปิดที่ 108.19 ดอลลาร์ต่อบาร์เรล